UZNESENIE VLÁDY SLOVENSKEJ REPUBLIKY
č. 264
zo 14. marca 2007

k Akčnému plánu pre zabezpečenie vstupu Slovenskej republiky do Schengenského priestoru

Číslo materiálu: | 4916/2007
Predkladateľ: | podpredseda vlády a minister vnútra a J. Buček, štátny tajomník Ministerstva vnútra SR a splnomocnenec vlády SR pre zabezpečenie vstupu  SR do Schengenského priestoru
Vláda
A.	schvaľuje
A.1.	Akčný plán pre zabezpečenie vstupu Slovenskej republiky do Schengenského priestoru (ďalej len „akčný plán“);
B.	ukladá
podpredsedovi vlády a ministrovi vnútra
podpredsedovi vlády a ministrovi spravodlivosti
ministrovi zahraničných vecí
ministrovi financií
ministrovi dopravy, pôšt a telekomunikácií 
predsedovi Úradu pre ochranu osobných údajov
B.1.	zabezpečiť plnenie opatrení vyplývajúcich z akčného plánu 
	podľa textu k jednotlivým opatreniam
B.2.	zabezpečiť vyhodnocovanie plnenia opatrení vyplývajúcich z akčného plánu a odpočet ich plnenia predkladať splnomocnencovi vlády SR pre zabezpečenie vstupu Slovenskej republiky do Schengenského priestoru  
	v dvojtýždňových intervaloch
B.3.	zabezpečiť včasnú identifikáciu problémov v súvislosti s plnením opatrení vyplývajúcich z akčného plánu a predkladanie návrhov na ich riešenie splnomocnencovi vlády SR pre zabezpečenie vstupu Slovenskej republiky do Schengenského priestoru      
	priebežne
A.1.	
B.4.	zabezpečiť aktualizáciu stanoviska Slovenskej republiky k jednotlivým nedostatkom a odporúčaniam z hodnotiacich správ a predkladanie podkladov na účely aktualizácie stanoviska Slovenskej republiky splnomocnencovi vlády SR pre zabezpečenie vstupu Slovenskej republiky do Schengenského priestoru  
	v dvojtýždňových intervaloch.
Vykonajú: 	podpredseda vlády a minister vnútra
podpredseda vlády a minister spravodlivosti
minister zahraničných vecí
minister financií
minister dopravy, pôšt a telekomunikácií 
predseda Úradu pre ochranu osobných údajov
Na vedomie:	generálny prokurátor